شەفەق
نیوز/ کریکارەیل کۆمپانیای پاکەوکردن "بیفان" لە هەڵەبجە لەوەر دیرکەفتن
مووچەیان ئەرا ماوەی دوو مانگ بایکۆت کار کردن.
کریکارەیل
یە دوو مانگە مووچە نەگردنە، وتن: ئامادە نیین وە گیرفان چووڵ کار بکەن.
دڵشاد
عەزیز کریکار پاکەوکردنە، ئەرا پەیامنێر ئاژانس شەفەق نيوز وت: کوڕەیلم خوەنەوار زانکۆن،
و ٢٠٠ هەزار دینار ئەرا خەرجیان خوازن، و یەیش نزیک ٢٠٠ هەزار دینار لە مووچەی ٣٠٠
هەزاریم بڕێد، و تەنێا ١٠٠ هەزار لەلی مینێد.
نیەزانم
چە وەی پویلە بکەم ک لە مووچەگە مەنیە، بیەمەی نەفت یا کارەبا یا ئاو؟.
کریکاریگتر
وت: یە دوو مانگە مووچە نەگردیمنە، و مووچەیان جاران ٣٥٠ هەزار دینار بوی، وئیسە بویە
٣٠٥ هەزار دینار، ک یە کاریگ هەرگیز دڵخوەشکەر نییە، چوینکە مانگ وەمانگ ئەرامان نیەڕەسێد.
وەرپرسەیل
کۆمپانیاگە رازی نەوین قسەیگ لەی باوەتە بکەن، و ئەرا کریکارەیل وتن: حکومەت پویل وەپیمان
نیەێد، و ئیمەیش نیەتوەنیمن مووچەیلدان بیەیمن.
